4. ΑΝΑΓΚ. ΝΟΜΟΣ υπ’ αριθ. 2068 της 7/10 Νοεμ. 1939 Περί υπαγωγής της παρά τω Υπουργείω Κρατικής Υγιεινής και Αντιλήψεως λειτουργούσης Διευθύνσεως Ανταλλαγής εις την Γ.Δ.Δ.Λ. και ρυθμίσεως ζητημάτων αποζημιώσεων. Άρθρ.1.-5.(Παρατίθενται ανωτέρω εν σελ. 260). Άρθρ.16.-1.Αι συμφώνως τοις Νόμ. 5170 και 6355, ως ετροποποιήθησαν μεταγενεστέρως, υποβληθείσαι εμπρόθεσμοι δηλώσεις ή αιτήσεις εκδικάσεως αι παραμένουσαι εκκρεμείς κατά την δημοσίευσιν του παρόντος και μη παραπεμφηθείσαι εις Επιτροπάς προς εκδίκασιν, ως μη προσκομισάντων των ενδιαφερομένων τα κατά νόμον δικαιολογητικά της απαιτήσεώς των έγγραφα εντός των τεταγμένων προθεσμιών, παραπέμπονται προς εκδίκασιν εις Επιτροπήν αποτελουμένην εξ ενός Διευθυντού και δύο Τμηματαρχών της Γενικής Διευθύνσεως Δημοσίου Λογιστικού, οριζομένων υπό του Υπουργού των Οικονομικών. Τα μέλη της Επιτροπής ταύτης ουδεμιάς δικαιούνται αποζημιώσεως. 2.Αιτήσεις νομιμοποιήσεως και κληρονομικής διανομής αποζημιώσεων Νόμ. 6355 και Α.Ν. 608 του έτους 1937, εφ’ ων εξεδόθησαν απορριπτικαί αποφάσεις των οικείων Επιτροπών ή δι’ ων αύται απέχουσι ν’ αποφασίσωσιν επανεκδικάζονται υπό των αυτών Επιτροπών βάσει δικαιολογητικών προσαγομένων εντός τριμήνου από της κοινοποιήσεως των εκδοθεισών αποφάσεων. Μετά την πάροδον της προθεσμίας απράκτου αι εκδοθείσαι αποφάσεις τερματίζουσιν οριστικώς τας υποθέσεις, μηδενός δικαιουμένου της εκδικασθείσης αποζημιώσεως. 3.Η υπό των άρθρ. 3 παρ. 10 και 5 παρ. 4 του Α.Ν. 608 του έτους 1937 οριζομένη δι’ εκάστην εκδιδομένην οριστικήν απόφασιν αποζημίωσις των Επιτροπών του Νόμου τούτου ως και του Νόμ. 5170 ως και αποζημίωσις των κατά συνεδρίασιν αμειβομένων επιτροπών των νόμων τούτων μειούται από της ισχύος του παρόντος εις το ήμισυ. Σελ. 327 Αποζημίωση Ανταλλάξιμων 26.Ζ.γ.4 26.Ζ.γ.4 Αποζημίωση Ανταλλάξιμων Άρθρ.6.-Αι παρά τη καταργουμένη Διευθύνσει Ανταλλαγής λειτουργούσαι δύο Εκτιμητικαί Επιτροπαί και μία Κληρονομική μετατάσσονται παρά τη Γενική Διευθύνσει Δημοσίου Λογιστικού παρ’ η και εδρεύουσι. Η σύνθεσις των Επιτροπών τούτων δύναται να μεταβάλληται δι’ αποφάσεων του Υπουργού των Οικονομικών. Άρθρ.7.-(Μεταβατική διάταξις). Άρθρ.8.-1.Από της ισχύος του παρόντος ουδέν ποσοστόν εκ της προκαταβολής, της προβλεπομένης υπό του από 7 Απρ. 1925 ψηφίσματος περί ιδρύσεως Διοικητικών Επιτροπών κτλ. και των μεταγενεστέρων σχετικών νόμων και Δ/των χορηγείται: α)εις τους αστούς ομογενείς ανταλλαξίμους  τους κατακεχωρημένους εις άπαντα τα παραδεδομένα τη Εθνική Τραπέζη της Ελλάδος μητρώα πληρωμής έστω και αν η πληρωμή αυτών έχη εξ οιουδήποτε λόγου ανασταλή, κηρυσσομένων αποσβεσμένων των απαιτήσεων αυτών εφόσον τα μητρώα παρεδόθησαν εις την Εθνικήν Τράπεζαν τέσσαρα τουλάχιστον έτη προ της ισχύος του παρόντος και β)εις τους εισπράξαντας υφ’ οιανδήποτε αιτιολογίαν ποσοστόν τι αστούς ομογενείς ανταλλαξίμους, ων αι εκκρεμείς ή ανεκκαθάριστοι απαιτήσεις κηρύσσονται δια του παρόντος επίσης απεσβεσμέναι. 2.Κατ’ εξαίρεσιν των ανωτέρω επιτρέπεται η πληρωμή α)των εκ Ρωσσίας μετά την 1ην Σεπτ. 1938 καταφυγόντων και καταφευγόντων εις Ελλάδα και β)εκείνων ων η πληρωμή, ενταλθείσα παρά της τέως Διευθύνσεως Ανταλλαγής, δι’ άρσεως της σχετικής αναστολής, δεν επραγματοποιήθη μέχρι της δημοσιεύσεως του παρόντος. Εις αμφοτέρας τας περιπτώσεις η πληρωμή επιτρέπεται μόνον εφόσον η περί της πληρωμής ταύτης αξίωσις δεν υπέκυψεν εις την παραγραφήν την οριζόμενην δια των διατάξεων του από 22/23 Ιαν. 1936 Α. Νόμου περί παραγραφής των αξιώσεων αποζημιώσεως των Ανταλλαξίμων κλπ. 3.Οι μη εισπράξαντες μέχρι της ισχύος του παρόντος ουδέν ποσόν και ων αι απαιτήσεις δεν αποσβέννυνται κατά την παρ. 1 του παρόντος άρθρου ως και οι περί ων προηγουμένη παράγραφος αστοί ομογενείς δικαιούχοι ανταλλάξιμοι οι δικαιουμένοι αποζημιώσεως δυνάμει του από 7 Απρ. 1925 ψηφίσματος, περί ιδρύσεως Διοικητικών Επιτροπών κλπ. και των μεταγενεστέρων σχετικών νόμων και Δ/των, υποχρεούνται, όπως εντός τριμήνου παρόντος υποβάλωσι εις την Γενικήν Διεύθυνσιν Δημοσίου Λογιστικού δια της Αστυνομικής Αρχής του τόπου της μονίμου διαμονής των αυτοπροσώπως εμφανιζόμενοι αίτησιν περί καταβολής αυτοίς της αποζημιώσεως ης δικαιούνται, περιέχουσαν α)το ακριβές και πλήρες ονοματεπώνυμον του αιτούντος και προκειμένου περί θηλέων το συζυγικόν και οικογενειακόν όνομα αυτών, β)τον τόπον της μονίμου διαμονής και την ακριβή διεύθυνσιν της κατοικίας του αιτούντος, γ)το ακριβές και πλήρες ονοματεπώνυμον του υποβαλόντος την σχετικήν περιουσιακήν δήλωσιν, δ)τον τόπον (πόλις, χωρίον, συνοικία) ένθα εγκατελείφθη η περιουσία, ε)την εκδικάσασαν Επιτροπήν και ς)τον σχετικόν αριθμόν πράξεως ή αποφάσεως. Δια της ισχύος αιτήσεως δέον να δηλώται υπευθύνως παρά του αιτούντος ότι ουδεμία παρά τούτου εισεπράχθη αποζημίωσις είτε ατομική είτε κληρονομική έναντι περιουσίας εγκαταλειφθείσης εν Τουρκία, ως και αν ούτος τυγχάνει έγγαμος ή ου. Αι αστυνομικαί Αρχαί βεβαιούσι την ταυτότητα και το γνήσιον της υπογραφής του αιτούντος ή των μαρτύρων προκειμένου περί αγραμμάτων. Σελ. 325 Αποζημίωση Ανταλλάξιμων 26.Ζ.γ.3-4 Προκειμένου περί δικαιούχων τυχόν αφιχθησομένων εκ Ρωσσίας εις χρόνον μεταγενέστερον της ισχύος του παρόντος η ανωτέρω τρίμηνος προθεσμία άρχεται από της ημέρας τη εις Ελλάδα αφίξεώς των βεβαιουμένης είτε εκ του διαβατηρίου των είτε παρά της λιμενικής ή Αστυνομικής Αρχής του τόπου εισόδου των εις Ελλάδα. Των ανωτέρω προθεσμιών παρερχομένων απράκτων αι απαιτήσεις περί ων το παρόν άρθρον θεωρούνται απεσβεσμέναι. Άρθρ.9.-1.Από της ισχύος του παρόντος παύει η καταβολή των κατά το άρθρ. 10 του Νόμ. 4745 περί καταβολής αποζημιώσεως εις τους αγροτικώς εγκατεστημένους ομογενείς δικαιούχους ανταλλαξίμους πιστωτικών υπολοίπων εις τους αγροτικούς εγκατεστημένους ομογενείς δικαιούχους ανταλλαξίμους τους κατακεχωρημένους εις τα παραδεδομένα τη Αγροτική Τραπέζη της Ελλάδος οικεία Μητρώα, ανεξαρτήτως του αν έχη λάβει χώραν ή ου ο κατά τας διατάξεις του ανωτέρω νόμου συμψηφισμός ή ούτος έχει εξ οιουδήποτε λόγου ανασταλή. Αι επί των πιστωτικών τούτων υπολοίπων απαιτήσεις κηρύσσονται δια του παρόντος απεσβεσμέναι, εφ’ όσον έχει παρέλθει πενταετία τουλάχιστον από της παραδόσεως των Μητρώων πληρωμής των εις την Αγροτικήν Τράπεζαν. 2.Οι εκ των αγροτικώς εγκατεστημένων ομογενείς δικαιούχοι ανταλλάξιμοι δικαιούχοι δυνάμει του από 7 Απρ. 1925 ψηφίσματος περί ιδρύσεως Διοικητικών Επιτροπών κτλ. και των μεταγενεστέρων σχετικών Νόμων και Δ/των, αποζημιώσεως μη καταχωρηθέντες εις τα παραδεδόμενα τη Αγροτική Τραπέζη της Ελλάδος μητρώα αγροτών δικαιούχων ανταλλαξίμων ως και οι εκ των κατακεχωρημένων εις τα ως άνω Μητρώα, δι’ ους δεν ενηργήθη ο κατά τας διατάξεις του Νόμ. 4745 συμψηφισμός, ανασταλείς εξ οιουδήποτε λόγου υπό της Διευθύνσεως Ανταλλαγής ή ούτος ενεργηθείς ητόνησε δι’ επιγενομένης αναστολής και εφόσον αι απαιτήσεις αυτών δεν έχουσιν αποσβεσθή κατά τας διατάξεις της παρ. 1 του παρόντος άρθρου, υποχρεούνται, εντός προθεσμίας έξ μηνών αρχομένης από της ισχύος του παρόντος, να υποβάλωσι δια της Αγροτικής Τραπέζης της Ελλάδος εις την Γενικήν Διεύθυνσιν Δημοσίου Λογιστικού υπεύθυνον δήλωσιν περί της αγροτικής των εγκαταστάσεως ανεξαρτήτως του αν υπέβαλον ή ου κατά το παρελθόν τοιαύτην Παρερχομένης απράκτου της προθεσμίας ταύτης αι απαιτήσεις τούτων αποσβέννυνται. Άρθρ.10.-1.Πάσαι αι δυνάμει του άρθρ. 1 του από 24 Μαΐου 1926 Ν.Δ/τος περί συμπληρώσεως και τροποποιήσεως του από 7 Απρ. 1925 ψηφίσματος κλπ. επιβληθείσαι μέχρι της ενάρξεως της ισχύος του παρόντος γενικαί ή ειδικαί περικοπαί επί των ποσών των επιδικασθέντων υπό των παντός βαθμού Σελ. 326 και αρμοδιότητος εκτιμητικών πράξεων και αποφάσεων, εξαιρέσει των περιπτώσεων καθ’ ας απεφάνθησαν αι Δευτεροβάθμιαι Επιτροπαί και εξετελέσθησαν αι σχετικαί αποφάσεις εν όλω ή καθ’ ο μέρος εξετελέσθησαν, καθίστανται οριστικαί ως εφηρμόσθησαν και αδιαφόρως του εάν επεβλήθησαν εμπροθέσμως ή ησκήθησαν υπό του Δημοσίου προσφυγαί προς επικύρωσιν αυτών, ουδενός ενδίκου μέσου χωρούντος προς ακύρωσιν των περικοπών τούτων. 2.Δι’ αποφάσεως του Υπουργού των Οικονομικών δύναται να επιβληθή μετά γνώμην της Γνωμοδοτικής Επιτροπής της προβλεπομένης εν άρθρ. 4 παρ. 2 του παρόντος περικοπή λόγω υπερβολικής εκτιμήσεως: α)επί τω πρωτοβαθμίως επιδικαζομένων ποσών, β)επί των ποσών των επιδικαζομένων δι’ αποφάσεων της ειδικής Επιτροπής Μεταλλείων των εκδιδομένων είτε κατά πρώτον βαθμόν, είτε κατ’ αναψηλάφισιν, γ)επί των το πρώτον επιδικαζομένων ποσών δι’ αποφάσεων Δευτεροβαθμίων Επιτροπών εκδοθεισών ή εκδιδομένων επί προσφυγών καθ’ ολοκληρωτικώς απορριπτικών πράξεων των Πρωτοβαθμίων Επιτροπών και δ)επί των ποσών των επιδικαζομένων το πρώτον υπό Δευτεροβαθμίων Επιτροπών δια μέρος περιουσιακών στοιχείων δι’ α είχον αποφανθή απορριπτικώς αι Πρωτοβάθμιαι Επιτροπαί ή άτινα οπωσδήποτε δεν είχον εκτιμηθή υπό τούτων. Αι μέχρι της ισχύος του παρόντος επιβληθείσαι περικοπαί περί ων η παρούσα διάταξις θεωρούνται καλώς γενόμεναι. 3.Η δευτέρα παράγραφος του άρθρ. 1 του από 24 Μαΐου 1926 Ν.Δ/τος καταργείται. 4.Αποφάσεις εν γένει Δευτεροβαθμίων Επιτροπών, δι’ ων αυξάνεται το πρωτοβαθμίως επιδικασθέν ποσόν ή αίρεται ή μειούται η δυνάμει του άρθρ. 1 του Ν.Δ. της 24 Μαΐου 1926 περί συμπληρώσεως και τροποποιήσεως του από 3.4.1925 ψηφίσματος κλπ. επιβληθείσα περικοπή δεν εκτελούνται θεωρούμεναι άκυροι κατά το μέρος όπερ αφορά την αύξησιν ή την άρσιν ή την μείωσιν της επιβληθείσης περικοπής. 5.Αποφάσεις Δευτεροβαθμίων ή Κληρονομικών Επιτροπών δι’ ων αναγνωρίζονται νέοι δικαιούχοι ή δι’ ων αυξάνονται τα μερίδια ωρισμένων συνδικαιούχων εις βάρος ετέρων δεν εκτελούνται εις ας περιπτώσεις οι παλαιοί ή έτεροι δικαιούχοι εισέπραξαν εξ ολοκλήρου και το εις τους νέους δικαιούχους αναλογούν ή το εξ αυξήσεως του μεριδίου εις τους συνδικαιούχους των ανήκον ποσόν αποζημιώσεως. Η παρούσα διάταξις δεν θίγει τα δικαιώματα των ανωτέρω δικαιούχων κατά των ανοικείως εισπραξάντων το ανήκον αυτοίς μερίδιον. 26.Ζ.γ.4 Αποζημίωση Ανταλλάξιμων Άρθρ.11.-Δια Β.Δ/των εκδιδομένων τη προτάσει του Υπουργικού Συμβουλίου επιτρέπεται: α)να ρυθμισθώσι τα τυχόν εκκρεμούντα ζητήματα αποζημιώσεως των αστών και αγροτικώς αποκατασταθέντων ανταλλαξίμων, β)να κυρωθώσι ληφθέντα διοικητικά μέτρα κατά την εκδίκασιν και την πληρωμήν των αποζημιώσεων τούτων, γ)να καθορισθώσιν οριστικώς τα ποσοστά προκαταβολής αποζημιώσεως, δ)να αποσβεσθώσι και να τεθώσιν προθεσμίαι παραγραφής των σχετικών απαιτήσεων, ε)να προβλεφθή η ακύρωσις ή τροποποίησις αποφάσεων των εκδικαστικών Επιτροπών των σχετικών δηλώσεων και ς)να ρυθμισθή παν εν γένει ζήτημα αναγόμενον εις τας αποζημιώσεις ταύτας, ως επίσης και να ερμηνευθή ή τροποποιηθή ή καταργηθή πάσα ισχύουσα επί του θέματος τούτου διάταξις. Άρθρ.12.-15.(Παρατίθενται ανωτέρω εν σελ. 262) 